CELEX ID: 32011R0830
Publication Date: 2011-07-27

Document:
KOMISIJOS REGLAMENTAS (ES) Nr. 830/2011
2011 m. liepos 27 d.
kuriuo sudaromas pramonės produktų, numatytų Tarybos reglamente (EEB) Nr. 3924/91, „Prodcom“ sąrašas 2011 metams
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1991 m. gruodžio 19 d. Tarybos reglamentą (EEB) Nr. 3924/91 dėl Bendrijos pramonės produkcijos tyrimo nustatymo (1), ypač į jo 2 straipsnio 6 dalį,
kadangi:
(1)
pagal Reglamentą (EEB) Nr. 3924/91 valstybės narės turi atlikti Bendrijos pramonės produkcijos tyrimą;
(2)
pramonės produkcijos tyrimas turi būti pagrįstas produktų sąrašu, kuriame nurodoma, kokia pramonės produkcija bus tiriama;
(3)
produktų sąrašas yra būtinas, kad būtų galima suderinti produkcijos statistiką ir išorės prekybos statistiką ir palyginti su Bendrijos produktų nomenklatūra CPA;
(4)
Reglamente (EEB) Nr. 3924/91 numatytas produktų sąrašas, vadinamas „Prodcom“ sąrašu, yra bendras visoms valstybėms narėms ir yra būtinas tam, kad būtų galima palyginti skirtingų valstybių narių duomenis;
(5)
„Prodcom“ sąrašą būtina atnaujinti, todėl reikia sudaryti sąrašą 2011 m.;
(6)
šiame reglamente numatytos priemonės atitinka Europos statistikos sistemos komiteto, įsteigto 2009 m. kovo 11 d. Europos Parlamento ir Tarybos reglamentu (EB) Nr. 223/2009 dėl Europos statistikos (2), nuomonę,
PRIĖMĖ ŠĮ REGLAMENTĄ:
1 straipsnis
„Prodcom“ sąrašas 2011 m. sudaromas toks, kaip nurodyta priede.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Reglamentas taikomas nuo 2011 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. liepos 27 d.

EuroVoc Classification:
Level 1: 100158
100160
100146
Level 2: 100190
100260
100268
Level 3: 2707
2720
4256
All Descriptors: 2720
3634
4258